CELEX: 31989R2277
Language: el
Date: 1989-07-24 00:00:00
Title: Κανονισμός (ΕΟΚ) αριθ. 2277/89 του Συμβουλίου της 24ης Ιουλίου 1989 για την τροποποίηση του κανονισμού (ΕΟΚ) αριθ. 3247/81 σχετικά με τη χρηματοδότηση των δαπανών για τη διάθεση της αλκοόλης που προβλέπονται στο άρθρο 37 παράγραφος 2 του κανονισμού (ΕΟΚ) αριθ. 822/87

Avis juridique important

|

31989R2277

Κανονισμός (ΕΟΚ) αριθ. 2277/89 του Συμβουλίου της 24ης Ιουλίου 1989 για την τροποποίηση του κανονισμού (ΕΟΚ) αριθ. 3247/81 σχετικά με τη χρηματοδότηση των δαπανών για τη διάθεση της αλκοόλης που προβλέπονται στο άρθρο 37 παράγραφος 2 του κανονισμού (ΕΟΚ) αριθ. 822/87  

Επίσημη Εφημερίδα αριθ. L 218 της 28/07/1989 σ. 0004 - 0004

***** ΚΑΝΟΝΙΣΜΟΣ (ΕΟΚ) αριθ. 2277/89 ΤΟΥ ΣΥΜΒΟΥΛΙΟΥ  της 24ης Ιουλίου 1989  για την τροποποίηση του κανονισμού (ΕΟΚ) αριθ. 3247/81 σχετικά με τη χρηματοδότηση των δαπανών για τη διάθεση της αλκοόλης που προβλέπονται στο άρθρο 37 παράγραφος 2 του κανονισμού (ΕΟΚ) αριθ. 822/87  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1883/78 του Συμβουλίου της 2ας Αυγούστου 1978 περί των γενικών κανόνων χρηματοδότησης των παρεμβάσεων από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα Εγγυήσεων (1), όπως τροποποιήθηκε τελευταία από τον κανονισμό (ΕΟΚ) αριθ. 787/89 (2), και ιδίως το άρθρο 4 παράγραφος 3,  την πρόταση της Επιτροπής,  Εκτιμώντας:  ότι το άρθρο 37 παράγραφος 2 του κανονισμού (ΕΟΚ) αριθ. 822/87 του Συμβουλίου της 16ης Μαρτίου 1987 για την κοινή οργάνωση της αμπελοοινικής αγοράς (3), όπως τροποποιήθηκε τελευταία από τον κανονισμό (ΕΟΚ) αριθ. 1236/89 (4), προβλέπει ότι οι δαπάνες των μέτρων για τη διάθεση προϊόντων απόσταξης που αναφέρονται στα άρθρα 35 και 36 του εν λόγω κανονισμού, αναλαμβάνονται από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα Εγγυήσεων·  ότι σύμφωνα με το άρθρο 4 παράγραφος 3 του κανονισμού (ΕΟΚ) αριθ. 1883/78 πρέπει να προσδιορίζονται για τα μέτρα παρέμβασης, εκτός από εκείνα που συνεπάγονται την αγορά και την αποθεματοποίηση των εν λόγω προϊόντων, τα στοιχεία που πρέπει να λαμβάνονται υπόψη για τη χρηματοδότηση των δαπανών για τη διάθεση των προϊόντων αυτών·  ότι πρέπει συνεπώς να τροποποιηθεί ο κανονισμός (ΕΟΚ) αριθ. 3247/81 (5), όπως τροποποιήθηκε τελευταία από τον κανονισμό (ΕΟΚ) αριθ. 788/89 (6)·  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στον κανονισμό (ΕΟΚ) αριθ. 3247/81 παρεμβάλλεται το ακόλουθο άρθρο:  «Άρθρο 7β  Η χρηματοδότηση των δαπανών για τη διάθεση προϊόντων που προβλέπεται στο άρθρο 37 παράγραφος 2 του κανονισμού (ΕΟΚ) αριθ. 822/87 (1), όπως τροποποιήθηκε τελευταία από τον κανονισμό (ΕΟΚ) αριθ. 1236/89 (2), υπάγεται στους κανόνες του άρθρου 2, του άρθρου 3 παράγραφοι 1 και 2, του άρθρου 4 και του άρθρου 6 του παρόντος κανονισμού.  Οι λεπρομέρειες εφαρμογής του παρόντος άρθρου θεσπίζονται με τη διαδικασία που προβλέπεται στο άρθρο 13 του κανονισμού (ΕΟΚ) αριθ. 729/70.  (1) ΕΕ αριθ. L 84 της 27. 3. 1987, σ. 1.  (2) ΕΕ αριθ. L 128 της 11. 5. 1989, σ. 31.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιουνίου 1989.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 24 Ιουλίου 1989.  Για το Συμβούλιο  Ο Πρόεδρος  H. NALLET  (1) ΕΕ αριθ. L 216 της 5. 8. 1978, σ. 1.  (2) ΕΕ αριθ. L 85 της 30. 3. 1989, σ. 1.  (3) ΕΕ αριθ. L 84 της 27. 3. 1987, σ. 1.  (4) ΕΕ αριθ. L 128 της 11. 5. 1989, σ. 31.  (5) ΕΕ αριθ. L 327 της 14. 11. 1981, σ. 1.  (6) ΕΕ αριθ. L 85 της 30. 3. 1989, σ. 2.